مالی نینگ موپتی منطقه سیده یکشنبه کونی دوشنبه گه اوتر کیچه اویوشتیریلگن و کمیده 100 کیشی اولگن هوا هجومی نینگ فرانسه تامانیدن عملگه آشیریلگن لیگی بیلدیریلدی.
فرانسه مطبوعاتیده گی خبرلرده بیلدیریلیشیچه اردو منبعلری یکشنبه کونی کیچه موپتی منطقه سیده جایلشگن بونتی قشلاغی گه هوا هجومی اویوشتیریلگن لیگینی بیلدیرگن.
عسکری منبعلر بو هجومده تینچ اهالی نینگ آماج قرار بیریلمه گن لیگینی قوراللی گروهلرگه قره ته عملگه آشیریلگن لیگینی ایتسه هم مالی منبعلری هوا هجومیده بیر توی مراسمی نینگ بمباردمان قیلینگن لیگینی ا باله لر بیلن بیر قطارده کمیده 100 نفر تینچ اهالی نینگ حیاتینی یوقاتگن لیگینی معلوم قیلماقده.
فرانسه مالی ده جایلشگن بارخانه عملیاتی دایره سیده سونگگی 10 کونده 5 ته عسکرینی قولدن بیردی.
فرانسه 2014 ییلی باشله گن بارخانه عملیاتی چوکاتیده قیرغاق منطقه لریده گی موریتانیا، مالی، بورکینا فاسو، نیجر و چادده 5 مینگ 100 ته عسکر جایلشتیرگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
